### Beslutningstema

Udvalget skal i denne sag tage stilling til fordeling af midler afsat i budget 2022 til "Frida Bach til understøttelse af LUP". (LUP=Lokale udviklingsplaner)

### Historik

I forbindelse med Budget 2022 blev der afsat 500.000 kr. til etablering af en Frida Bach til understøttelse af LUP.

### Sagsfremstilling

Klima-, Vækst- og Udviklingsudvalget har i denne budgetperiode en pulje til understøttelse af Lokale udviklingsplaner (LUP) på 500.000 kr.
I alt har fire landsbyer udarbejdet LUP'er i 2021/2022, og to landsbyer har udarbejdet en bæredygtig lokal udviklingsplan (BLUP).
Begge typer lokale planer, LUP og BLUP, falder ind under de vilkår, der gælder for puljen. Ud over de nyligt udarbejdede udviklingsplaner er der to andre landsbyer, der har en eksisterende LUP.

Forvaltningen har i foråret 2022 modtaget planer for:

* [adresse] (LUP)
* Agerskov (LUP)
* [adresse] (LUP)
* Sæd [adresse] (LUP)
* Nørre Løgum (BLUP)
* Ellum (BLUP)

Derudover har Branderup og [adresse] lokale udviklingsplaner, hvoraf Branderup fortsat arbejder aktivt med tiltag i planen.

Med afsæt i midlerne for "Frida Bach til understøttelse af LUP" foreslår forvaltningen at indkalde projekter fra de lokalråd og borgerforeninger, der har udarbejdet lokale udviklingsplaner.
Projekterne og relevante prioriterede budgetter indsendes til forvaltningen. Midlerne fra puljen fordeles af forvaltningen, med løbende orientering til Klima, Vækst og Udviklingsudvalget.

Forvaltningen prioriterer projekter, der understøtter visions- og strategiplanens tre tværgående strategiske emner: Sundhed, Bosætning samt Erhverv og Turisme.

### Økonomi

Puljen til understøttelse af Lokale udviklingsplaner (LUP) på 500.000 kr blev frigivet ved budgetgodkendelsen.

### Direktøren for Teknik, Klima og Beskæftigelse indstiller

at forvaltningen bemyndiges til at uddele midler fra "Frida Bach til understøttelse af LUP", og

at Klima-, Vækst- og Udviklingsudvalget løbende orienteres om bevillingerne.

### Beslutning

Indstillingen godkendt.

Einer Nissen deltog ikke i behandling af punktet.